
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

    Από το πρακτικό της υπ’ αριθ. 25ς (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.   427/2012
ΘΕΜΑ: Συναίνεση του δημοτικού συμβουλίου για την υποβολή αιτήματος της ΔΕΥΑΠ προς το Τ.Π και Δανείων, για την επιμήκυνση αποπληρωμής δανείου της
    Στον Πύργο και στο Δημοτικό Κατάστημα σήμερα στις 4                                                                  του μηνός Δεκεμβρίου, του έτους 2012, ημέρα Τρίτη και ώρα 18.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 52329/30-11-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Ανδρικόπουλος Φώτιος, 14. Αργυρόπουλος Ιωάννης του Παναγιώτη, 15. Μποσμής Κων/νος, 16. Ρωμαίος Στέφανος, 17. Λιατσής Γαβριήλ – Επικεφαλής της Μείζονος Μειοψηφίας, 18. Δημόπουλος Φώτιος, 19. Ανδριόλας Γεώργιος, 20. Κουρμπανάς Γεώργιος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 27. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία, 2. Φραγκαντώνης Παναγιώτης, 3. Μπίρμπας Κων/νος, 4. Ανδρικόπουλος Ανδρέας, 5. Αντωνέλος Δημήτριος, 6. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του δημοτικού συμβουλίου το 5ο θέμα της ημερήσιας διάταξης με τίτλο: «Έκφραση σύμφωνης γνώμης του δημοτικού συμβουλίου για την υποβολή αιτήματος της ΔΕΥΑΠ προς το Τ.Π και Δανείων, για την επιμήκυνση αποπληρωμής δανείου της» και παραχώρησε το λόγο στον Πρόεδρο της ΔΕΥΑΠ και δημοτικό σύμβουλο κ. Ι Βαρελά, ο οποίος   ανέφερε:

«Σύμφωνα με τις διατάξεις του άρθρου πρώτου υποπαράγραφος Γ.5 [ΡΥΘΜΙΣΗ ΘΕΜΑΤΩΝ ΑΠΟΠΛΗΡΩΜΗΣ ΔΑΝΕΙΩΝ ΟΤΑ Α΄ΚΑΙ Β΄ΒΑΘΜΟΥ ΚΑΙ ΛΟΙΠΏΝ ΦΟΡΕΩΝ ΤΟΥΣ ΣΤΟ ΤΑΜΕΙΟ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ] του μεσοπρόθεσμου  πλαισίου δημοσιονομικής 2013 – 2012 δίνεται η δυνατότητα ρύθμισης δανείων και αποπληρωμής τοκοχρεολυσίου της 31-12-12 σε μηνιαίες δόσεις με αίτηση στο Ταμείο Παρακαταθηκών και Δανείων. 

Βάσει των προβλεπομένων στις ανωτέρω διατάξεις, το Δ.Σ της ΔΕΥΑΠ με την 60/12 απόφασή της ομόφωνα αποφάσισε να υποβληθεί αίτηση στο Ταμείο Παρακαταθηκών και Δανείων για να επιμηκυνθεί η αποπληρωμή δανείου της.
 Συγκεκριμένα σύμφωνα με την αναφερόμενη απόφαση της ΔΕΥΑΠ, η αίτηση που θα υποβληθεί θα περιλαμβάνει τα εξής:

1. Η διάρκεια της αποπληρωμής του δανείου να επιμηκυνθεί κατά οκτώ (8) έτη από τη λήξη της δανειακής σύμβασης όπως αυτή ισχύει σήμερα με περίοδο χάριτος τριών (3) ετών εντός της οποίας θα καταβάλλονται μόνο οι τόκοι με μειωμένο επιτόκιο κατά την περίοδο χάριτος κατά μισή (0,5) ποσοστιαία μονάδα. Η περίοδος χάριτος θα περιλαμβάνεται στο χρόνο επιμήκυνσης, η δε ρύθμιση να ισχύει από 1-1-2013.

2. Το τοκοχρεολύσιο της 31/12/12 να αποπληρωθεί εντός του 2013 σε έντεκα (11) ισόποσες μηνιαίες δόσεις, αρχής γενομένης 31-12-13 για την πρώτη δόση, δυνατότητα που δίνει στην επιχείρηση το μεσοπρόθεσμο πλαίσιο δημοσιονομικής στρατηγικής 2013 – 2016.
 Το δημοτικό συμβούλιο θα πρέπει να συναινέσει, προκειμένου η ΔΕΥΑΠ να καταθέσει στο Ταμείο Παρακαταθηκών και Δανείων το αίτημα της επιμήκυνσης αποπληρωμής του δανείου της»,


Κατόπιν των ανωτέρω ο Πρόεδρος του Δ.Σ κάλεσε το Σώμα ν’ αποφασίσει επί του θέματος.

Το Δημοτικό Συμβούλιο Πύργου,

λαμβάνοντας υπόψη του:

· Τις διατάξεις 65 του ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης [Πρόγραμμα Καλλικράτης]
· το άρθρο 1ο  υποπαράγραφος Γ.5 [ΡΥΘΜΙΣΗ ΘΕΜΑΤΩΝ ΑΠΟΠΛΗΡΩΜΗΣ ΔΑΝΕΙΩΝ ΟΤΑ Α΄ΚΑΙ Β΄ΒΑΘΜΟΥ ΚΑΙ ΛΟΙΠΏΝ ΦΟΡΕΩΝ ΤΟΥΣ ΣΤΟ ΤΑΜΕΙΟ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ] του μεσοπρόθεσμου  πλαισίου δημοσιονομικής 2013 – 2012
· την με αριθ. 60/12 απόφαση της ΔΕΥΑΠ: «Υποβολή αίτησης στο Ταμείο Παρακαταθηκών και Δανείων για ρύθμιση δανείου σύμφωνα με τις διατάξεις του Μεσοπρόθεσμου Πλαισίου Δημοσιονομικής Στρατηγικής 201302016», 
μετά από διαλογική συζήτηση,
κατά πλειοψηφία α π ο φ α σ ί ζ ε ι:

Συναινεί στο να υποβληθεί από τη Δημοτική Επιχείρηση Ύδρευσης Αποχέτευσης Πύργου (ΔΕΥΑΠ) αίτηση στο Ταμείο Παρακαταθηκών και Δανείων, για ρύθμιση δανείου της, στην οποία θα ζητούνται τα κατωτέρω:
1. Η διάρκεια της αποπληρωμής του δανείου να επιμηκυνθεί κατά οκτώ (8) έτη από τη λήξη της δανειακής σύμβασης όπως αυτή ισχύει σήμερα με περίοδο χάριτος τριών (3) ετών εντός της οποίας θα καταβάλλονται μόνο οι τόκοι με μειωμένο επιτόκιο κατά την περίοδο χάριτος κατά μισή (0,5) ποσοστιαία μονάδα. Η περίοδος χάριτος θα περιλαμβάνεται στο χρόνο επιμήκυνσης, η δε ρύθμιση να ισχύει από 1-1-2013.

2. Το τοκοχρεολύσιο της 31/12/12 να αποπληρωθεί εντός του 2013 σε έντεκα (11) ισόποσες μηνιαίες δόσεις, αρχής γενομένης 31-12-13 για την πρώτη δόση, δυνατότητα που δίνει στην επιχείρηση το μεσοπρόθεσμο πλαίσιο δημοσιονομικής στρατηγικής 2013 – 2016.
Οι Δημοτικοί Σύμβουλοι κ.κ Δ. Λιατσής και Α. Αγγελακοπούλου, κατά την ψηφοφορία του θέματος δήλωσαν παρών.

Οι δημοτικοί σύμβουλοι κ.κ Ι. Παναγόπουλος, Γ. Θεοδωρέλος – Χαρίτος, Δ. Τζουανόπουλος, Ι. Αργυρόπουλος του Παναγιώτη, Γ. Λιατσής, Φ. Δημόπουλος, Γ. Ανδριόλας, Γ. Κουρμπανάς, Β. Σεϊντής, Κ.Γεράνιος, Ι. Σεφερλής και Π. Σκαρτσιάρης, κατά την ψηφοφορία του θέματος βρέθηκαν απόντες.
Η παρούσα απόφαση έλαβε αύξοντα αριθμό 427/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 11  – 12 - 2012
Ο ΔΗΜΑΡΧΟΣ

ΜΕΔ

